Page:Gesta Romanorum - Swan - Wright - 1.djvu/482

308 hande which they might not drawe out. Anone the emperours with the pope went to Eufemyens hous, and came tofore the bedde where Alexis lay deed and sayd. How well that we be synners, yet neuertheless we governe y$e$ worlde, and loo here is y$e$ pope and generall fader of all the chirche, and gyve us the lettre y$t$ thou holdest in thyn hande, for to knowe what is the wrytyng of it. And the pope wente tofore and toke the lettre, and toke it to his notary for to rede. And y$e$ notary redde tofore the pope, the emperours and all the people. And whan he came to the poynt that made mencyon of his fader and of his moder, and also of his wyfe, and that by the enseygnes that he had gyuen to his wyfe at his departynge, his rynge and bocle of his gyrdle wrapped in a lytell purple clothe at his departynge. Anone Eufemyen fell downe in a swoone, and whan he came agayne to hymself he began to draw his heres and bette his brest and fell downe on the corps of Alexis his sone, and kyssed it, wepyng and cryenge in ryght grete sorrowe of herte, sayenge. Alas ryght swete son wherefore hast thou made me to suffre suche sorowe, thou sawest what sorowe and heuynes we had for the, alas why haddest thou no pite on us in so long tyme, how myghtest